Gender

Als **Gender** ([, ]; Lehnwort us em Änglische) oder **sozials Gschlächt** wärded Gschlächtsaspäkt zämegfasst, wo e Person i Gsellschaft und Kultur beschrybed, und zwar in Abgränzig zu irem rein biologische Gschlächt (änglisch *sex*). I de Sozialwüsseschafte undersueched d Gender Studies (Gschlächterforschig) syt em Ändi vom 20.&nbsp;Jahrhundert s Verhältnis vo de Gschlächter zunenand, iri underschidliche Gschlächterrolle und di soziokulturelli Gschlächterordnig.

## Etablierig
Über Gschlächterrolle *(gender roles)* het 1955 zum erste Mal de britischi Sexualwüsseschaftler John Money imene Ufsatz über Hermaphroditismus gschribe. D Feministin Gayle Rubin het *gender* i de 1970er-Jahren als Begrifflichkeit bruucht, d Judith Butler het si i de *[[Queer-Theorie]]* wyterentwicklet. Spöter isch d Bezeichnig *Gender* is Dütsche übernuu worde, zum au hie, wie scho im anglo-amerikanische Kulturruum, e sprachlich erwyterti Underscheidig zwüsched juristischem, sozialem und biologischem Gschlächt yyzfüehre. De Anglizismus *Gender* wird i dem Kontext im dütsche Sprachruum meist mit „sozialem Gschlächt“ übersetzt und dient vor allem zur analytische Kategorisierig.

## Begriffsgschicht und Definitione
*Gender* chunt us de latynische Sprach entlehnt. Det heisst s Geburtsgschlächt *genere natus*, wo widerum de grammatischi Ablativ vo *genus* isch, was „Gattig“ bedüütet. *Gschlächt* isch im Dütsche ursprünglich für d Härkumft beziehungswys d Zueghörigkeit zunere bstimmte Gruppe bruucht worde, öppe im Kontext vo de Ständeordnig. D Veränderig vo de Wortbedüütig hii zu dere vom latynische *sexus* für s biologischi Gschlächt isch erst spöter passiert.

Im Änglische sind d Bezeichnige *gender* und *sex* historisch synonym bruucht worde. De *Oxford Etymological Dictionary of the English Language* vo 1882 git d Bedüütig alternativ mit *kind, breed, sex* aa und verwyst uf *genere natus*. Nachhär isch de Usdruck zytewys i Vergässeheit grate und isch bis i d 1950er-Jahr fast nume fürs grammatische Gschlächt (Genus) pruucht worde, wo s im Änglische nume rudimentär git. Mit de sexuelle Revolution i de USA syt em Kinsey-Report isch s Bedürfnis ufchoo, di soziale Gschlächterfrage sprachlich vom Wort *sex* z tränne *(sex gap* vs. *gender gap)*, und *gender* isch widerentdeckt worde. Hüt bezeichnet *Gender* drüberuus i de Sozialwüssenschafte di gsellschaftliche Gschlechterrolle (änglisch *gender role*) oder di soziale Gschlechtsmerkmal. Er bezieht sich also uf alls, wo inere Kultur als typisch für es bstimmts Gschlächt aagluegt wird (zum Bispyl Aalegi und Bruef); er verwyst nid unmittelbar uf di körperliche Gschlächtsmerkmal *(sex)*.

## Literatur
* Mechthild Bereswill: *Geschlecht.* In: Nina Baur, Hermann Korte, Martina Löw, Markus Schroer (Hrsg.): *Handbuch Soziologie.* Springer VS, Wiesbaden 2008, ISBN 978-3-531-15317-9, S. 97–116.
* Judith Butler: *Das Unbehagen der Geschlechter.* Suhrkamp, Frankfurt/M. 1991, ISBN 3-518-11722-X (original 1990: *Gender Trouble*).
* Anne Conrad, Johanna E. Blume, Jennifer J* Moos (Hrsg.): *Frauen – Männer – Queer: Ansätze und Perspektiven aus der historischen Genderforschung.* Röhrig Universitätsverlag, St. Ingbert 2015, ISBN 978-3-86110-574-9.
*Nina Degele: *Gender/Queer Studies. Eine Einführung*. Paderborn: Wilhelm Fink 2008.
* Ulrich Enderwitz: *Die Sexualisierung der Geschlechter: Eine Übung in negativer Anthropologie.* Ça Ira, Freiburg/Br. 1999, ISBN 3-924627-60-6.
* Astrid M. Fellner, Anne Conrad, Jennifer J* Moos (Hrsg.): *Gender überall!? Beiträge zur interdisziplinären Geschlechterforschung.* Röhrig Universitätsverlag, St. Ingbert 2014, ISBN 978-3-86110-559-6.
* Anne Fleig (Hrsg.): *Die Zukunft von Gender: Begriff und Zeitdiagnose.* Campus, Frankfurt am Main/New York 2014, ISBN 978-3-593-50084-3.
* Genus – Münsteraner Arbeitskreis für Gender Studies (Hrsg.): *Kultur, Geschlecht, Körper.* Agenda, Münster 1999, ISBN 3-89688-061-6.
* Hanna-Barbara Gerl-Falkovitz: *Frau – Männin – Menschin: Zwischen Feminismus und Gender.* Butzon & Bercker, Kevelaer 2009, ISBN 978-3-7666-1313-4.
* Marlis Hellinger, Hadumod Bußmann (Hrsg.): *Gender Across Languages: The Linguistic Representation of Women and Men.* Band 3. John Benjamins, Amsterdam 2003, ISBN 1-58811-210-1.
* Sabine Koloch: *Wissenschaft, Geschlecht, Gender, Terminologiearbeit.* Epodium, München 2017, ISBN 978-3-940388-65-0 (Downloadseite).
* Claudia Koppert, Beate Selders (Hrsg.): *Hand aufs dekonstruierte Herz: Verständigungsversuche in Zeiten der politisch-theoretischen Selbstabschaffung von Frauen.* Ulrike Helmer, Königstein/Ts. 2003.
* Judith Lorber: *Genderparadoxien.* 2. Auflage. Leske & Budrich, Opladen 2003, ISBN 3-8100-3743-5 (Erstauflage: 1999; aus dem Englischen übersetzt von Hella Beister).
* John Money, Anke A. Eberhardt: *Man and Woman, Boy and Girl: Gender Identity from Conception to Maturity.* Johns Hopkins University Press, Baltimore 1972, ISBN 0-8018-1405-7 (englisch).
* Matthias Morgenstern: *Judentum und Gender.* Lit, Berlin u.&nbsp;a. 2014, ISBN 978-3-643-12699-3.
* Ursula Pasero, Christine Weinbach (Hrsg.): *Frauen, Männer, Gender Trouble. Systemtheoretische Essays.* Suhrkamp, Frankfurt/M. 2003, ISBN 3-518-29237-4.
* Paula-Irene Villa: *Sexy Bodies: Eine soziologische Reise durch den Geschlechtskörper.* Leske & Budrich, Opladen 1999, ISBN 3-8100-2452-X.
* Waltraud Wende: *Gender/Geschlecht*. In: Kroll, Renate (Hrsg.), *Metzler Lexikon. Gender Studies. Geschlechterforschung. Ansätze ‒ Personen ‒ Grundbegriffe*. Stuttgart: J.B. Metzler 2002, S. 141‒142.

## Weblink

## Einzelnachwys